ELŐTERJESZTÉS

Velem községi Önkormányzat Képviselő-testülete

2026. július 23-i rendkívüli ülésének

2. napirendi pontjához

Tisztelt Képviselő-testület!
A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 2025. december 23-án hatályba lépett módosítása értelmében 2026. július 1-től a polgármester tiszteletdíjának összegét a jegyző állapítja meg, de az alpolgármester díjazását továbbra is a képviselő-testület jogosult megállapítania. Ennek értelmében a jelenlegi jogszabályok alapján meg újra meg kell határozni Csepregi Anita alpolgármester tiszteletdíját.
Az Országgyűlés 2026. június 30. ülésnapján megalkotta a Magyarország helyi önkormányzatairól szóló 2011. évi CLXXXIX. törvénynek a polgármesteri és vármegyei közgyűlési elnöki javadalmazás korlátozásával összefüggő módosításáról szóló 2026. évi XXV. törvényt, melynek célja: a nemzetgazdasági érdekből a közpénzekkel való takarékos gazdálkodás, továbbá az, hogy a 2026. július 1. napjától alkalmazandó új nemzetgazdasági átlagkereseti adat ne eredményezzen automatikusan magasabb személyi juttatást.
Ennek értelmében mind a polgármester tiszteletdíja, mind az alpolgármester tiszteletdíja megállapításánál a 2024. évre vonatkozó, a legalább 5 főt foglalkoztató vállalkozásoknál, a költségvetési intézményeknél és a foglalkoztatás szempontjából jelentős nonprofit szervezeteknél teljes munkaidőben alkalmazásban állók bruttó átlagkeresetére vonatkozó nemzetgazdasági átlagkeresetet kell alapul venni.

Ez a 2025. évi Hivatalos Értesítő 11. számában megjelent, a KSH adatai szerint 667.365.- Ft, amely összeg e tárgyban a legutóbbi, 2025. május 29-i ülésre beterjesztett, mind a polgármester tiszteletdíjára vonatkozó jegyzői javaslaton, mind az alpolgármester tiszteletdíjára vonatkozó polgármesteri javaslaton alapult.

Az új törvény 2026. július 1-el hatályon kívül helyezte az Mötv. 71. § (6) bekezdését, valamint a 80. § (3) bekezdését, mely szerint 2026. július 1-től sem a polgármester, sem az alpolgármester nem jogosult 15% költségtérítésre. 

Az új törvény változatlanul hagyta az Mötv. 71. § (5) bekezdését, mely szerint a társadalmi megbízatású polgármester tiszteletdíja az 500 fő vagy az alatti település lakosságszáma esetén továbbra is 500.500.- Ft.
Az Mötv. 80. § (2) bekezdése értelmében a képviselő-testület ezen összeg legfeljebb 90%-ában állapíthatja meg az alpolgármester tiszteletdíját.

Javaslom az alpolgármester tiszteletdíját a társadalmi megbízatású polgármester tiszteletdíjának 44,14 százalékában, azaz 220.900,- Ft-ban megállapítani.

Csepregi Anita alpolgármester tiszteletdíját és költségtérítését a képviselő-testület a 142/2024. (XII.17.) határozatával állapította meg, ezt a döntését a 34/2025.(V.29.) és 35/2025.(V.29.) határozataival megerősítette és változatlanul hagyta.
Az új törvényi előírásának való megfelelés érdekében javaslom fenti határozatok visszavonását és a hatályos törvényi szabályozásnak való megállapítását.
Kérem a T. Képviselő-testületet, hogy az alpolgármester tiszteletdíja tárgyában hozza meg a döntését.

Velem, 2026. július 20.


        Szabó Zoltán s.k.



polgármester
I.HATÁROZATI JAVASLAT 
Velem községi Önkormányzat Képviselő-testülete Csepregi Anita társadalmi megbízatású alpolgármester tiszteletdíjának és költségtérítésének megállapításáról szóló 142/2024. (XII.17.) határozatát, valamint ezen határozat megerősítéséről szóló 34/2025.(V.29.) és 35/2025.(V.29.) határozatait 2026. június 30-i hatállyal visszavonja.

II.HATÁROZATI JAVASLAT 
Velem községi Önkormányzat Képviselő-testülete Csepregi Anita társadalmi megbízatású alpolgármester tiszteletdíját 2026. július 01. napjától havonta a társadalmi megbízatású polgármester tiszteletdíjának 44,14 százalékában, azaz 220.900,- Ft-ban állapítja meg
Felelős a bejelentésért: dr. Zalán Gábor jegyző
Határidő: azonnal
